Hoe rooier, hoe mooierDie term “rooikop” word reeds van die 15de eeu gebruik en lok ŉ verskeidenheid reaksies uit – van bespotting tot bewondering. Daar was in Middeleeuse tye selfs ŉ fabelagtige geloof oor dié haarkleur. Vandag ervaar rooikoppe steeds uiteenlopende reaksies. Rooikopkinders is gewoonlik ŉ maklike teiken vir boelies. Daar bestaan ook stereotipes oor rooikoppe, waarvan hul “vurige” humeur die algemeenste is. Foto: dailymail.co.uk ŉ Fees vir rooikoppe word vanjaar in Londen gehou om standpunt in te neem teen boelies en om rooikop-wees te vier. Hierdie konsep is nie nuut nie: Dié fees word sedert 2013 in die Verenigde Koningryk gehou en Nederland hou vanjaar sy tiende “rodharigendag” wanneer daar omtrent fees gevier word. Musiekkonserte, kunsgalerye en modeparades kan by hierdie feeste geniet word. In Suid-Afrika word “soen-ŉ-rooikop-dag” jaarliks op 12 Januarie gevier. Elke keer as jy verby ŉ rooikop loop, moet jy die persoon gryp en soen. As jy ŉ rooikop is, moet jy dalk hierdie datum dagboek . . . Bron: www.tremr.com